འོན་ཀྱང་།གྲོང་ཚོའི་ལས་མི་ཀུན་གྲང་ངད་ལ་མ་འཛེམས་པར་ཞིང་ཐང་གསར་པའི་མཐར་འཛོམས་ནས་གྲོང་ཚོའི་ཚོན་ཀྲང་གི་བཀོད་སྒྲིག་འོག་ཕྱོགས་བཞི་མཚམས་བརྒྱད་ནས་གྱར་རྭ་བསྐོར་བཞིན་ཡོད་པ་དང་།མི་རྣམས་དགའ་འོས་པ་ཞིག་ལ་སྔོན་ཆད་རི་སྒང་དུ་སྡོད་དུས་མི་རེར་ཆ་སྙོམས་བྱས་ན་ས་ཞིང་མུའུ་༠༥ཙམ་ལས་མེད་ད་ལྟ་མི་རེར་ས་ཞིང་མུའུ་གསུམ་དང་ཕྱེད་ཀ་ཙམ་བགོ་སྐལ་དུ་ཐོབ་ཡོད།གྱང་རྭ་བསྐོར་ཚར་རྗེས།ཚོན་ཀྲང་གིས་དགུན་དལ་གྱི་དུས་ཚོད་དེ་བེད་སྤྱད་ནས་མི་སྣ་ཁག་བཀོད་སྒྲིག་བྱས་ཏེ་སྐྱེས་པ་རྣམས་ཁལ་མ་དེད་ནས་རི་སྒང་གི་སྔར་ཡོད་ཀྱི་ཤིང་སྡོང་དག་ནས་སྡོང་ཕྲུག་གཅོད་པར་བཏང་བ་དང་།བུད་མེད་རྣམས་གྲོང་ཚོའི་གཡས་གཡོན་གྱི་ས་སྡོང་དང་།ལམ་གྱི་འགྲམ།གྱང་རྭའི་མཐའ་ཁོར་བཅས་སུ་དོང་ཁུང་འདྲུ་བར་ལས་བགོས་ཚགས་ཚུད་པོ་བརྒྱབ།རང་ཉིད་ངོ་མས་ཤང་དང་གྲོང་ཚོ་གཞན་ལ་སྡོང་ཕྲུག་སློང་བར་ཕྱིན་པས།དེ་དག་གིས་ཀྱང་རྒྱབ་སྐྱོར་དང་སེམས་འཁུར་ཆེན་པོ་བྱས།